**Afati kohor i shqyrtimit për pajisje me liçensa për Mallrat ushtarake/Mallrat me përdorim të dyfishtë**

Afati kohor për vlerësimin e një aplikimi përcaktohet në përputhje me kategoritë e mallrave, por nuk duhet të tejkalojë afatet e mëposhtme kohore që nga data e dorëzimit të plotë të dokumentacionit:

a) 45 ditë për eksportin, rieksportin dhe veprimtarinë ndërmjetësuese të mallrave ushtarake;

b) 30 ditë për importin e mallrave ushtarake dhe për certifikatën e regjistrimit për mallrat ushtarake;

c) 30 ditë për eksportin, rieksportin dhe veprimtaritë e ndërmjetësimit të artikujve e teknologjive me përdorim të dyfishtë;

ç) 20 ditë për importin e artikujve e teknologjive me përdorim të dyfishtë;

d) 15 ditë për transitin/transshipin, asistencën teknike, si dhe importin/eksportin e përkohshëm të mallrave të kontrolluara për arsye ekspozimi, panaire, reklama, teste dhe qëllime të tjera të ngjashme, nëse kjo nuk kërkon transferimin e pronësisë;

dh) 15 ditë për certifikatat e importit ndërkombëtar, certifikatat e përdoruesit të fundit, certifikatat e mbërritjes së mallit në destinacion.

Afatet e përcaktuara mësipër, nuk përfshijnë kohën që nevojitet për të marrë informacion shtesë nga subjektet (persona juridikë ose fizikë) të përfshirë në transferimin ndërkombëtar të mallrave.

Afatet kohore mund të zgjaten deri në 30 ditë, në rastet kur u kërkohen informacione shtesë organeve të tjera shtetërore të përfshira në sistemin e kontrollit të eksporteve.

**Afati kohor i shqyrtimit të kërkesës për pajisje me liçensa për lëndë plasëse/lëndë piroteknike dhe fishekzjarre**

Miratimi ose refuzimi i vendimit për lëshimin e licencës së importit, eksportit të lëndëve piroteknike dhe fishekzjarrëve për përdorim civil nga Komisioni i Dhënies së Licencave, pranë Autoritetit të Kontrollit Shtetëror të Eksporteve, jepet brenda 30 (tridhjetë) ditëve nga data e aplikimit me shkrim të kërkuesit.

Licenca e prodhimit të lëndëve piroteknike dhe fishekzjarrëve për përdorim civil jepet brenda 6 (gjashtë) muajve nga data e plotësimit të dokumentacionit.

**Afati kohor i shqyrtimit të kërkesës për pajisje me liçensa për prodhimin e armëve, pjesëve përbërëse, municioneve**

1. Miratimi ose refuzimi për lëshimin e licencës së prodhimit të armëve në zbatim të ligjit nr. 74/2014, “Për armët”, bëhet me vendim të argumentuar të AKSHE-së, brenda 6 (gjashtë) muajve nga data e plotësimit të dokumentacionit.
2. Miratimi ose refuzimi për lëshimin e licencës për çaktivizimin dhe/ose riparimin **e** armëve të zjarrit në zbatim të ligjit nr. 74/2014, “Për armët” bëhet me vendim të AKSHE-së, brenda 3 (tre) muajve nga data e plotësimit të dokumentacionit.

Kryetari i AKSHE-së merr vendimin për miratimin, rinovim, refuzimi, pezullimin, ndryshimin dhe heqjen e liçensës, brenda 5 ditëve nga paraqitja e raportit përfundimtar të Drejtorëve të Drejtorive në AKSHE.

**Vërtetim për mallrat të cilat kanë profil risku**

Lëshimi i këtij dokumenti bëhet brenda 24 orëve nga dita e aplikimit.